в необходимата степен, в съответствие с член 38.
 3.В случаите, при които след оценяването на аспектите, посочени в приложение II и в съответните случаи — в приложение III, не се поражда разумна увереност, че заявителят и съдействащите на заявителя участници са изпълнили своите отговорности в необходимата степен, в съответствие с член 38, разрешаващият орган трябва да откаже искането в заявлението.
 4.В своето решение разрешаващият орган посочва следните елементи:
 а)евентуални условия за използване на возилото и други ограничения;
 б)мотивите за решението;
 в)възможността и начините за обжалване на решението и съответните срокове.
 5.Условията за използване на возилото и другите ограничения трябва да бъдат дефинирани в съответствие с основните проектни характеристики на типа возило.
 6.Решението за разрешаване не трябва да съдържа каквито и да са ограничени във времето условия за използване на возилото и други ограничения, освен ако:
 а)такива ограничени във времето условия са необходими, тъй като съответствието с ТСОС и/или националните правила не може да бъде напълно доказано преди издаването на разрешението; и/или
 б)в ТСОС и/или националните правила има изискване заявителят да представи надеждна оценка на съответствието с изискванията.
 В такъв случай разрешението може да включва условие да се докаже съответствие на реалните работни показатели с тези от оценката, при реално използване за известен период от време.
 7.Окончателното решение за издаване на разрешение за тип возило и/или на разрешение за пускане на возило на пазара или съответно за отказ на искането от заявлението трябва да бъде записано в системата за обслужване на едно гише и да бъде съобщено, заедно с оценъчните досиета, на заявителя и на съответните национални органи по безопасността за района на използване, чрез системата за обслужване на едно гише.
 8.В случаите, при които решението е или за отказ на искането в заявлението, или за издаване на разрешение за типа возило и/или за пускане на возилото на пазара, но при различаващи се условия на използване на возилото и други ограничения в сравнение с посочените от заявителя в неговото заявление, заявителят може да поиска разрешаващият орган да преразгледа своето решение в съответствие с член 51 от настоящия регламент. Ако заявителят не е удовлетворен от отговора на разрешаващия орган, той може да обжалва пред компетентния орган съгласно член 21, параграф 11 от Директива (ЕС) 2016/797.
 Глава 7
 Окончателна документация
 Член 47
 Окончателна документация за разрешение за тип возило и/или за разрешение за пускане на возило на пазара
 1.Разрешението за тип возило и/или разрешението за пускане на возило на пазара се оформя като документ, съдържащ информацията, посочена в член 48 и/или член 49.
 2.На издаденото разрешение за тип возило и/или разрешение за пускане на возило на пазара се дава уникален европейски идентификационен номер („EIN“), чиято структура и съдържание се определят и администрират от Агенцията.
 3.В разрешението за типа возило и/или разрешение за пускане на возилото на пазара могат да бъдат включени различаващи се условия за използване на возилото и други ограничения в сравнение с посочените от заявителя в неговото заявление.
 4.Разрешаващият орган трябва да датира и надлежно да подпише разрешението за тип возило и/или за пускане на возило на пазара.
 5.Разрешаващият орган трябва